નો ડાઉટ કે બાળકોને સાવ રેઢાં મૂકી દઈએ તો અવળા રસ્તે જવાનો ભય પણ રહે છે. ક્યાં સુધી કંટ્રોલ કરવું, એની લિમિટ કોણ નક્કી કરે? લિમિટ માતાપિતા અને સંતાન બન્નેએ મળીને કરવી જોઈએ. માતાપિતા એ એક વાત ધ્યાનમાં રાખવી જરૂરી છે કે જ્યારે પણ સંતાનનો ઉછેર થતો હોય ત્યારે એક આંખ સંતાનના આજ પર (એટલે કે એમની તાત્કાલિક જરૂરિયાતો પર) અને બીજી આંખ એમના ભવિષ્ય પર (પુખ્તવયની ઉંમર તરફ) રાખવી જોઈએ. વ્યવહારિક દ્રષ્ટિએ, બાળકોને પોતાને સ્ટ્રગલ કરવા દો, તેમને નિરાશ થવાની છૂટ આપો, અને જ્યારે નિષ્ફળ થાય ત્યારે તેને તેના દ્વારા કામ દ્વારા જ એમાંથી બહાર આવવાની સમજ આપો. સંતાન જે કામ પોતાના બળ પર (માનસિક કે શારીરિક) કરી શકે, એ તેને પોતાને જ કરવા દો.